
	REPUBLIKA HRVATSKA
	DUBROVAČKO - NERETVANSKA ŽUPANIJA
	OPĆINA MLJET
                  Jedinstveni upravni odjel



KLASA:	112-03/26-01/01
URBROJ:	2117-03-26-2
Babino Polje, 	18.08.2026.
	

            Na temelju članka 29. stavka 1., a u svezi s člankom 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18, 112/19 i 17/25), a u skladu s odredbama Pravilnika o unutarnjem redu Jedinstvenog upravnog odjela Općine Mljet („Službeni glasnik Općine Mljet“ broj 9/2024, 3/2026 i 4/2026) i odredbama Plana prijma u službu u Jedinstvenom upravnom odjelu Općine Mljet za 2026. godinu („Službeni glasnik Općine Mljet“ broj 5/2026), pročelnik Jedinstvenog upravnog odjela Općine Mljet, raspisuje

O   G   L   A   S
za prijam u službu na određeno vrijeme

            u Jedinstveni upravni odjel Općine Mljet, na određeno vrijeme radi privremenog povećanja opsega poslova na pripremi i realizaciji projekata koji se financiraju ili će se financirati iz sredstava Europske unije i sredstava viših razina proračuna, primjerice: Izgradnja i opremanje vatrogasnog doma Žukovac; izgradnja i opremanje dječjeg vrtića Babino Polje; izgradnja nerazvrstane ceste u dijelu naselja Babino Polje – predio Uvala Sutmiholjska, uređenja obale u naselju Prožurska Luka i izgradnja i opremanje doma za starije i nemoćne osobe u Babinom Polju, a na vrijeme od šest (6) mjeseci koje  se može produžiti za još šest (6) mjeseci, uz obvezni probni rok od dva (2) mjeseca, primaju se službenici na radna mjesta kako slijedi:

1. Viši stručni suradnik za upravne, društvene i opće poslove – 1 izvršitelj/ica
2. Viši stručni suradnik za plan, analizu, kapitalne i europske projekte – 1 izvršitelj/ica
3. Viši referent za upravne i administrativne poslove – 1 izvršitelj/ica

            Služba na određeno vrijeme radi privremenog povećanja opsega poslova ne može postati služba na neodređeno vrijeme.
 
            Osoba mora ispunjavati opće uvjete za prijam u službu, propisane u članku 12. Zakona o službenicima i namještenicima u lokalnoj i područnoj (regionalnoj) samoupravi (u daljnjem tekstu: Zakon):
1. punoljetnost,
2. hrvatsko državljanstvo,
3. zdravstvena sposobnost za obavljanje poslova radnog mjesta na koje se osoba prima.
 
            Osim općih uvjeta za prijam u službu propisanih člankom 12. Zakona, osoba mora ispunjavati i sljedeće posebne uvjete:

1. Viši stručni suradnik za upravne, društvene i opće poslove 

stupanj obrazovanja: 
sveučilišni diplomski studij ili sveučilišni integrirani prijediplomski i diplomski studij ili stručni diplomski studij 
područje obrazovanja: 
pravna, ekonomska, turistička, računalna ili politička struka 
radno iskustvo: 
najmanje 1 godina radnog iskustva na odgovarajućim poslovima
ostali uvjeti: 
1. položen državni stručni ispit 
2. licenca za provođenje postupaka javne nabave (ili obveza stjecanja licence) 
3. osposobljenost za upravljanje projektima (su)financiranja (ili obveza stjecanja) 
4. vrlo dobro poznavanje rada na računalu 

2. Viši stručni suradnik za plan, analizu, kapitalne i europske projekte 

stupanj obrazovanja: 
sveučilišni diplomski studij ili sveučilišni integrirani prijediplomski i diplomski studij ili stručni diplomski studij 
područje obrazovanja: 
pravna, ekonomska, turistička, računalna ili politička struka 
radno iskustvo: 
najmanje 1 godina radnog iskustva na odgovarajućim poslovima
ostali uvjeti: 
1. položen državni stručni ispit 
2. licenca za provođenje postupaka javne nabave (ili obveza stjecanja licence)
3.  osposobljenost za upravljanje projektima (su)financiranja (ili obveza stjecanja) 
4. vrlo dobro poznavanje rada na računalu 

3. Viši referent za upravne i administrativne poslove 

stupanj obrazovanja: 
sveučilišni prijediplomski studij ili stručni prijediplomski studij ili stručni kratki studij 
područje obrazovanja: 
pravna struka 
radno iskustvo: 
najmanje 1 godina radnog iskustva na odgovarajućim poslovima
ostali uvjeti: 
5. položen državni stručni ispit 
6. licenca za provođenje postupaka javne nabave (ili obveza stjecanja licence)
7.  osposobljenost za upravljanje projektima (su)financiranja (ili obveza stjecanja) 
8. vrlo dobro poznavanje rada na računalu 
 
O posebnim uvjetima za radna mjesta AD/1, AD/2 i AD/3

1. Ukoliko niti jedan kandidat nema traženo radno iskustvo na odgovarajućim poslovima može se izabrati kandidat koji ima traženo iskustvo na drugim sličnim poslovima.
2. Ukoliko niti jedan kandidat nema licencu za provođenje postupaka javne nabave može se izabrati kandidat koji nema licencu za provođenje postupaka javne nabave uz obvezu stjecanja u razumnom roku.
3. Ukoliko niti jedan kandidat nema osposobljenost za upravljanje projektima (su)financiranja može se izabrati kandidat koji nema osposobljenost za upravljanje projektima (su)financiranja uz obvezu stjecanja u razumnom roku.

            U službu ne može biti primljena osoba za čiji prijam postoje zapreke iz članka 15. i članka 16. Zakona.
 
            Obrazac prijave može se preuzeti na mrežnoj stranici Općine Mljet (www.opcinamljet.com.hr) koji će biti objavljen uz tekst javnog natječaja. U prijavi na javni natječaj potrebno je navesti osobne podatke podnositelja prijave (ime i prezime, datum rođenja, OIB, adresa prebivališta/boravišta, broj telefona, adresa elektroničke pošte) kao i naziv upravnog tijela te naziv radnog mjesta na koje se prijavljuje.
Prijavu je potrebno vlastoručno potpisati.

Uz prijavu na Oglas potrebno je priložiti sljedeće priloge:
1. životopis,
2. dokaz o hrvatskom državljanstvu (preslika osobne iskaznice, putovnice ili domovnice),
3. dokaz o ispunjavanju uvjeta stupnja obrazovanja (stručne spreme) i struke propisane Oglasom (preslika diplome),
4. dokaz o ukupnom radnom iskustvu (elektronički zapis o radno pravnom statusu odnosno e – radna knjižica ili potvrda o podacima evidentiranim u evidenciji Hrvatskog zavoda za mirovinsko osiguranje) koji sadrži podatke o poslodavcu, osnovi osiguranja, početku i prestanku osiguranja, radnom vremenu, stvarnoj i potrebnoj stručnoj spremi, općini rada - prebivališta i trajanju staža osiguranja, a koji ne smije biti stariji od dana objave javnog natječaja.
5. dokaz o radnom iskustvu ostvarenom na odgovarajućim poslovima, odgovarajuće razine obrazovanja i struke koja se traži u ovom javnom natječaju, u trajanju od najmanje jedne godina, a koje je evidentirano u elektroničkom zapisu (e – radnoj knjižici) ili potvrdi iz toč. 4, (pod dokazom se podrazumijevaju: preslike ugovora o radu, rješenja o rasporedu ili potvrde poslodavca o vrsti poslova koje je radnik obavljao i trajanju radnog odnosa iz kojih se može utvrditi činjenica o traženom radnom iskustvu na odgovarajućim poslovima u određenom trajanju; obvezno kumulativno priložiti priloge iz toč. 4. i toč. 5.),
6. vlastoručno potpisanu izjavu da za prijam u službu ne postoje zapreke iz članaka 15. i 16. Zakona,
7. preslika uvjerenja o položenom državnom ispitu (ako kandidat ima položen državni ispit),
8. vlastoručno potpisanu izjavu o spremnosti na polaganje državnog stručnog ispita;
9. preslika važećeg certifikata iz područja javne nabave (ako kandidat posjeduje važeći certifikat),
10. vlastoručno potpisanu izjavu o spremnosti na stjecanje certifikata;
11. preslika odgovarajućeg važećeg dokumenta o osposobljenosti za upravljanje projektima koji se sufinanciraju iz sredstava EU i viših razina proračuna (ako kandidat posjeduje odgovarajući važeći dokument),
12. vlastoručno potpisanu izjavu o spremnosti na stjecanje osposobljenosti;
13. dokaz o poznavanju rada na računalu (preslika uvjerenja, certifikata, svjedodžbe, indeksa ili vlastoručno potpisana izjava kandidata).

Sukladno članku 15. Zakona o akademskom i stručnom nazivu i akademskom stupnju ("Narodne novine", broj 123/23) objavljene stručne uvjete ispunjavaju i osobe koje su stekle visoku i/ili višu stručnu spremu na temelju ranijih propisa.

            Osoba koja se prijavljuje na javni natječaj na temelju obrazovanja stečenog izvan Republike Hrvatske dužna je dostaviti izvornik diplome zajedno s prijevodom ovlaštenog sudskog tumača za predmetni jezik i mišljenje ili potvrdu o priznatoj obrazovnoj kvalifikaciji od nadležnog tijela ili agencije Republike Hrvatske.

Urednom prijavom na Oglas smatrat će se ona prijava koja sadrži sve podatke i priloge navedene u Oglasu.
 
             U Jedinstvenom upravnom odjelu Općine Mljet nije osigurana zastupljenost pripadnika nacionalnih manjina sukladno članku 22. Ustavnog zakona o pravima nacionalnih manjina ("Narodne novine", broj 155/02, 47/10 - Odluka Ustavnog suda RH br. U-I 1029/2007, 80/10 i 93/11).
 
             Na Oglas se mogu javiti osobe oba spola, sukladno članku 13. Zakona o ravnopravnosti spolova („Narodne novine“, broj 82/08 i 69/17).
 
Posebne odredbe o pravu prednosti:
[bookmark: _Hlk150342598][bookmark: _Hlk150343007]
             Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima.
            Da bi ostvario prednost, kandidat mora uz prijavu na Oglas dostaviti dokaz iz kojeg je vidljivo spomenuto pravo, odnosno uz prijavu priložiti svu propisanu dokumentaciju prema posebnom zakonu.
            Kandidati/kinje koji/e koji se pozivaju na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ("Narodne novine", broj157/13, 152/14, 39/18 i 32/20), da bi ostvarili pravo prednosti pri zapošljavanju pod jednakim uvjetima, osim traženih dokaza o ispunjavanju uvjeta iz ovog Oglasa, dužni su pozvati se u prijavi na Oglas na to pravo te priložiti sve dokaze  o ispunjavanju traženih uvjeta, kao i dokaz o invaliditetu (odgovarajuća javna isprava o invaliditetu na temelju koje se osoba može upisati u očevidnik zaposlenih osoba s invaliditetom) te dokaz iz kojeg je vidljiv način prestanka  radnog odnosa kod posljednjeg poslodavca.
            Kandidati/kinje koji/e koji se pozivaju na pravo prednosti prilikom zapošljavanja u skladu s člankom 101. Zakona o hrvatskim braniteljima iz Domovinskog rata i članovima njihovih obitelji ("Narodne novine", broj 121/17, 98/19, 84/21 i 156/23, u daljnjem tekstu: Zakon o hrvatskim braniteljima), osim traženih dokaza o ispunjavanju uvjeta iz ovog Oglasa, u svrhu ostvarivanja prava prednosti pri zapošljavanju, prijavi su obvezni priložiti i dokaze  propisane člankom 103. stavak 1. Zakona o hrvatskim braniteljima dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843.

            Kandidati/kinje koji/e koji se pozivaju na pravo prednosti prilikom zapošljavanja u skladu s člankom 48. f  Zakona o zaštiti vojnih i civilnih invalida rata ("Narodne novine", broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), da bi ostvarili pravo prednosti pri zapošljavanju pod jednakim uvjetima, osim traženih dokaza o ispunjavanju uvjeta iz ovog Oglasa, dužni su pozvati se u prijavi na Oglas na to pravo te priložiti sve dokaze o istom statusu.
            Kandidati/kinje koji/e koji se pozivaju na pravo prednosti pri zapošljavanju na temelju Zakona o civilnim stradalnicima iz Domovinskog rata ("Narodne novine", broj 84/21), dužni su, osim dokaza o ispunjavanju traženih uvjeta Oglasa, dostaviti sve dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-u-drzavnoj-sluzbi/843.
  
            Na poziv Jedinstvenog upravnog odjela Općine Mljet, a prije donošenja rješenja o prijmu u službu, izabrani kandidat dužan je u primjerenom roku dostaviti uvjerenje nadležnog suda da se protiv kandidata ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta te izvornike dokaza o ispunjavanju formalnih uvjeta Javnog oglasa na uvid, čije su preslike priložene uz prijavu na Oglas.

            Nedostavljanje traženih isprava smatrat će se odustankom od prijma u službu. Nakon izbora kandidata, a prije donošenja rješenja o prijmu u službu, Jedinstveni upravni odjel provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. Zakona o službenicima i namještenicima u lokalnoj i područnoj (regionalnoj) samoupravi, te zapreke iz članka 16. istog Zakona. Kandidat je prijavom na ovaj Oglas suglasan da se ista provjera zatraži.

            Osoba koja nije podnijela pravodobnu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas. Takvoj osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na Oglas i ona nema pravo podnošenja pravnog lijeka protiv te obavijesti.
 
            Osoba koja ima potrebno radno iskustvo na odgovarajućim poslovima, a nema položen državni stručni ispit, može biti primljena u službu i raspoređena pod uvjetom da isti položi u roku od godine dana od dana početka rada u službi utvrđenog rješenjem o rasporedu na radno mjesto.

            Osoba koja ima potrebno radno iskustvo na odgovarajućim poslovima, a ne posjeduje certifikat iz područja javne nabave i/ili osposobljenost za upravljanje EU projektima, može biti primljena u službu i raspoređena pod uvjetom da isti stekne, čim se za to steknu formalni i praktični uvjeti.
  
            Kandidati/kandidatkinje s liste prijavljenih koji ispunjavaju formalne uvjete propisane ovim Oglasom uputit će se na prethodnu provjeru znanja i sposobnosti putem pisanog testiranja i intervjua, a izuzetno i putem provjere praktičnog rada na određenim poslovima. Za svaki dio provjere kandidatima će se dodijeliti određeni broj bodova, kako slijedi:
Za svaki dio pismene provjere kandidatima se dodjeljuje određeni broj bodova od  0 do 7 (maksimalno 56 bodova).
Intervju se provodi samo s kandidatima koji su ostvarili najmanje 50% iz svakog dijela provjere znanja i sposobnosti na pismenoj provjeri. 
Za postignuti rezultat na intervjuu svaki član Povjerenstva (3 člana) dodjeljuje određeni broj bodova od 1 do 18.

            Obavijest o vremenu održavanja testiranja, bit će objavljena na  službenim mrežnim stranicama Općine Mljet (www.opcinamljet.com.hr) i na oglasnoj ploči Općine Mljet najmanje pet (5) dana prije testiranja uz popis pravnih izvora za pripremanje kandidata/kandidatkinja za provjeru.
 
            Opis poslova radnog mjesta i podaci o plaći objavljeni su na službenim mrežnim stranicama Općine Mljet.
 
            Rješenje o prijmu u službu donosi se najkasnije u roku od šezdeset (60) dana od isteka roka za podnošenje prijava na Oglas, a svim kandidatima se dostavlja javnom objavom na mrežnim stranicama Općine Mljet i smatra se dostavljenim istekom osmog dana od dana objave.      
 
            Nepravodobne i nepotpune prijave neće se razmatrati.
 
            Kandidat/kandidatkinja koji nije pristupio prethodnoj provjeri znanja, smatra se da je povukao prijavu na Oglas.
           
            Prijave na Oglas podnose se u roku od 8 (osam) dana od objave Oglasa putem Hrvatskog zavoda za zapošljavanje, Područna služba Dubrovnik, na adresu: Općina Mljet, Povjerenstvo za provedbu Oglasa, Zabrežje 2, 20225 Babino Polje, uz naznaku: "Oglas za prijam u službu (upisati naziv radnog mjesta) – ne otvaraj". Prijave se mogu dostaviti osobno u pisarnicu Općine Mljet ili putem pošte preporučeno.
 
            O rezultatima Oglasa kandidati će biti obaviješteni u zakonskom roku.
 
            Riječi i pojmovi u ovom Oglasu  koji imaju rodno značenje, bez obzira na to jesu li korišteni u muškom ili ženskom rodu, odnose se na jednak način na muški i ženski rod.
             
            Osobni podaci kandidata obradit će se isključivo u svrhu provedbe Oglasa sukladno Zakonu o provedbi Opće uredbe o zaštiti podataka ("Narodne Novine", broj 42/18) i Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (SL L 119, 4. 5. 2016.).
 
            Kandidati podnošenjem prijave na Oglas daju svoju suglasnost Općini Mljet da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na internetskim stranicama Općine Mljet.


						Pročelnik JUO:

						Dragec Levak, dipl. iur., v.r.

